b'\n_START_ARTICLE_\nN-Dekan\n_START_SECTION_\nFizikalne in kemijske lastnosti\n_START_PARAGRAPH_\nSpojina ima plameni\xc5\xa1\xc4\x8de pri 46 \xc2\xb0C. Eksplozivni razpon je med 0,7 vol% (41 g/m3) kot spodnja meja eksplozivnosti (SME) in 5,4 vol% (320 g/m3) kot zgornja meja eksplozivnosti._NEWLINE_Dekan spada v skupino tipa eksplozije IIA , po kriteriju temperature samov\xc5\xbeiga, ki jo ima pri 200 \xc2\xb0C in se uvr\xc5\xa1\xc4\x8da v t. i. " temperaturni razred " T4.\n_START_SECTION_\nToksikolo\xc5\xa1ki podatki\n_START_PARAGRAPH_\nZa o\xc4\x8di, ko\xc5\xbeo in dihalne dra\xc5\xbeilno, lahko \xc5\xa1kodljivo ob zau\xc5\xbeitju, vdihavanju ali ob stiku s ko\xc5\xbeo._NEWLINE_Gre za toksi\xc4\x8dno nevarno snov ( v kakr\xc5\xa1nem koli agregatnem stanju ) z oznako Xn. Ob nepravilni uporabi, ob nesre\xc4\x8dah pri ravnanju z dekanom, v stiku s ko\xc5\xbeo ali o\xc4\x8dmi, pride do bole\xc4\x8dih ran, ki segajo globoko pod vrhnjo plastjo ko\xc5\xbee v obliki " opeklin" . \xc4\x8ce so v nevarnosti o\xc4\x8di se pojavi solzenje, bole\xc4\x8dina in oteklina.\n_START_SECTION_\nUporaba\n_START_PARAGRAPH_\nAlkani od nonana (C9H18) do heksadekana (C16H34), kamor spada tudi dekan, so teko\xc4\x8dine z visokimi vreli\xc5\xa1\xc4\x8di ter ve\xc4\x8djo viskoznostjo kot bencini in niso primerni za pogon bencinskih motorjev. Uporabljajo se v glavnem kot dizelska in letalska goriva (kerozin). Kakovost dizelskih goriv se meri s cetanskim \xc5\xa1tevilom (cetan je staro ime za heksadekan). Zaradi vi\xc5\xa1jih tali\xc5\xa1\xc4\x8d se njihova viskoznost pri nizkih temperaturah tako pove\xc4\x8da, da pozimi v polarnih podro\xc4\x8djih povzro\xc4\x8da te\xc5\xbeave.'